**Samværspolitik for Haderslev Skyttekreds.**

**1    Når mange mennesker skal være fælles om at være med i en skytteforening**

**er det rimeligt at have nogle spilleregler (adfærdsnormer) for at alle medlemmer**

**og andre (forældre til børn bl.a.) kan have en god oplevelse gennem foreningens virke.**

**Meget beror på sund fornuft, og alt kan ikke nedskrives, men alligevel finder foreningen**

**det rigtigt, at nedskrive nogle af de principper, der gælder for samværet i foreningen.**

**2   Omgangstone**

**Mobning er uacceptabelt. Sjofle bemærkninger og nedgørende kommentarer acceptere**

**derfor ikke, og det gælder såvel ledere, medlemmerne og andre indbyrdes.
 En ordentlig omgangstone gælder ikke kun internt i foreningen, men også overfor andre, f. eks.**

**ved stævner og udekampe. Der skal altid vises respekt overfor andre. Foreningens medlemmer**

**skal altid være repræsentant for de værdier skytteforeningen står for.**

**3    Adfærdsregler**

**Der skal altid vises respekt for det enkelte medlems selvværd.**

**Ved arrangementer med overnatning skal der mindst være to ledere med.**

**Nye ledere skal ikke alene have ansvar for en gruppe børn.**

**Ledere, forældre og skytter skal ved kørsel med andre i foreningens regi udvise god adfærd.**

**Normalt bør urutinerede ikke køre bil med andre for foreningen, men er det nødvendigt skal der**

**være en voksen leder med i bilen eller bilen skal køre bag ved en anden bil.**

**For at forebygge tyveri bør der altid tilbydes opbevaring af værdigenstande.**

**Dyrt tøj eller udstyr bør skytten selv tage vare på.**

**4   Alkohol. Doping. Rygning.**

**Alkohol og skydning hører ikke sammen. Før og under skydning må der derfor ikke indtages alkohol.**

**DER KAN IKKE KØBES ØL / ALKOHOL I KLUBBEN.**

**Foreningens medlemmer er gennem sit medlemskab af De Danske Skytteforeninger underlagt de**

**til enhver tid gældende dopingregler, og har pligt til at underkaste sig dopingkontrol.**

**Foreningen er underlagt rygeregler i lov om røgfrie miljøer, der gælder fra 15. august 2007.**

**DER MÅ IKKE RYGES I SKYTTEKREDSENS LOKALER**

**5  Seksuelle krænkelser**

**Det er altid vigtigt at respektere andres blufærdighed.**

**Foreningen tjekker ledere, der har ansvar for unge under 15 år, gennem indhentelse af**

**såkaldt ”børneattest” i Kriminalregistret. Tjek gennemføres efter de lovbestemte regler herom.**

**Det er vigtigt, at der gribes ind overfor upassende adfærd. Oplever man noget sådant skal man**

**straks kontakte et bestyrelsesmedlem, der så vil tage sig af det videre.**

 **Hvis der konstateres overgreb eller begrundet mistanke om overgreb kontakter bestyrelsen sin**

**hovedorganisation, De Danske Skytteforeninger, for at få råd og vejledning om, hvordan sagen**

**håndteres.**

**6   Konsekvenser af overtrædelse af samværsreglerne**

**Det er bestyrelsen der fastsætter samværsreglerne, og det er også bestyrelsen der tager stilling**

**til konsekvenser, hvis der konstateres brud på reglerne. Den ansvarlige leder kan i første omgang**

**træffe de nødvendige forholdsregler. Sanktionen i den enkelte sag skal altid afpasses efter**

**forseelsens betydning.**